User talk:Cabdi.hassan

Cesc Fabregas Oo Ugu Baaqay Robin Van Persie Inuu Lasii Joogo KooxdaArsenal Si Uu  Koobab Ula Laqaado Kabtankii hore ee Arsenal Cesc Fabregas ayaa ugu baaqay kabtanka xiligan ee kooxda Arsenal Robin van Persie in aanu raacin talaabadiisii uu kaga tagay kooxda Emirates, islamarkaana uu sii joogo waqooyiga London. Fabregas ayaa Arsenal ka tagay xagaagii hore isaga oo ku laabtay kooxdiisii hore ee Barcelona, waxana uu ugu baaqay saaxiibkiisii ay isku kooxda ahaan jireen in uu sii joogo kooxda lagu naanayso (Gunners) ee Arsenal oo uu ka caawiyo in ay koobab ku guuleystaan. Taageerayaal badan oo reer Arsenal ah ayaa laga yaabaa in ay la yaab ku noqoto hadalka ka soo yeedhay kabtan koodii hore ee Cesc Fabregas, madaama ciyaaryahanka khadka dhexe uu qeyb ka ahaa wakhti dheer oo saxeexiisa la isku heystay, lakiin ciyaaryahanka khadka dhexe ayaa sheegay in uu weli yahay taageere reer Arsenal ah. Waxana uu u sheegay wargeyska ka soo baxa gobolka Catalan: “Madaama aan ahay taageere Arsenal waxan ku faraxsanaan lahaa hadii Robin van Persie uu sii joogo London islamarkaana uu ka caawiyo in Arsenal si ay ugu guuleysato koobab”. Arsenal waxa ay waajaheysa xagaagaa kale oo dheer oo ay u dagaalami doonaan in ay sii haystaan kabtankooda haatan Robin van Persie kaas oo ay doonayaan kooxo dhowr ah oo ka dhisan qaarada Yurub. Arsenal ayaa u soo bandhigtay Van Persie heshiis uu ku qaadanayo todobaadkii 130 kun oo ginni, iyo 5 milyan oo kaash ah hadii uu saxeexo heshiiska cusub oo uu kooxda kula sii joogayo.